stanford-oval/wikipedia huggingface dataset:
רבקה סטייטון
ביוגרפיה

סטייטון נולדה בליק שסטפורדשייר. המשפחה עברה בתחילה לשרוסברי, וכשהייתה בת תשע עברה שוב לפנקרידג' שבסטפורדשייר. היא למדה בבית הספר התיכון וולגרסטון, ואחר כך למדה משחק באקדמיה המלכותית לאמנות הדרמה (RADA).
ב-2007 הופיעה סטייטון בתפקיד ג'ני בשני פרקים בסדרה "דוקטור הו", ובדמות אלתיאה בסדרת הטלוויזיה "רומא". היא גילמה את לואיז בסדרה הקומית זוכת הפרסים "Pulling" של ערוץ BBC Three. עוד הופיעה בדמות קריסטינה בסדרה "וולנדר" של ערוץ BBC One.
הופעות נוספות של סטייטון היו בסדרה "The Amazing Mrs Pritchard", בסדרה "שם המשחק", ובסרט הקולנוע "צעירים יפים ומבריקים". ב-2006 שיחקה בתפקיד קטן במיני-סדרה "ג'יין אייר" בכיכובה של רות' וילסון. ב-2008 גילמה דמות של גיבורת-על בשם "She-Force" בסדרה "גיבורי-על מובטלים", ושיחקה בתפקיד קלי בקומדיה "Home Time" של ה-BBC.
ב-2011 שיחקה סטייטון בתפקיד קייטלין בסדרה הקומית "מרגל" לצדו של דארן בויד.
עוד ב-2011 הופיעה בפרק "כל ההיסטוריה שלך" בסדרה האנתולוגית "מראה שחורה".
מ-2013 מופיעה סטייטון בתפקיד ראשי בסיטקום "Raised by Wolves" של ערוץ 4.
ב-2016 לוהקה סטייטון לעונה השנייה של הסדרה "Ordinary Lies" בתפקיד ונדי ווקר.
בתיאטרון הופיעה סטייטון בדמויות של פולה / שירלי האניוול / סו ברת'ווייט במחזה "Playing With Fire" מאת דייוויד אדגר בתיאטרון המלכותי הלאומי בספטמבר ובאוקטובר 2005.
סטייטון היא הקריינית בסרט הדוקומנטרי "18 Pregnant Schoolgirls", וכן היא הקריינית בתוכנית הריאליטי "Don't Tell the Bride". היא מדבבת את הדמות בת'ני במשחק "Dragon Age II", והיא קריינית של סדרת התעודה "Candy Bar Girls" של ערוץ 5.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | צעירים יפים ומבריקים | Bright Young Things | פקידת קבלה במלון |  |
| 2003 | שם המשחק | State of Play | ליז |  |
| 2004 |  | Outlaws | ג'ייני | סדרת טלוויזיה |
| 2006 | ג'יין אייר | Jane Eyre | בסי | מיני-סדרה |
| 2006–2009 |  | Pulling | לואיס |  |
| 2007 | דוקטור הו | Doctor Who | ג'ני | בפרק "Human Nature" ובפרק "The Family of Blood" |
| 2007 | רומא | Rome | אלתיאה | בפרק "These Being the Words of Marcus Tullius Cicero" ובפרק "Testudo et Lepus" |
| 2008 | טס לבית דרברוויל | Tess of the D'Urbervilles | מריון | מיני-סדרה |
| 2008–2009 | גיבורי-על מובטלים | No Heroics | ג'ני / She-Force |  |
| 2011 | מרגל | Spy | קייטלין בנקס |  |
| 2011 | מראה שחורה | Black Mirror | קולין | בפרק "תולדות חייך" |
| 2011 | ויל | Will | ננסי |  |
| 2012 | וולנדר | Wallander | קריסטינה אלבינסון | בפרקים "Before the Frost",‏ ""The Dogs of Riga ו-"An Event in Autumn" |
| 2012 |  | Inside Men | סנדרה |  |
| 2012 | הנדרבי | Hunderby | אנני |  |
| 2013 |  | Moving On | ליזה |  |
| 2013 |  | Great Night Out | קאת' |  |
| 2013 |  | Love Matters | ג'ני |  |
| 2013–2016 |  | Raised by Wolves | דלה גארה | סדרת טלוויזיה |
| 2014 |  | Remember Me | אליסון דנינג |  |
| 2014 | קדימה, נשים | Up the Women | בטי |  |
| 2016 | שקרים פשוטים | Ordinary Lies | ונדי ווקר |  |
| 2019–2020 |  | Home | קטי | תפקיד ראשי (2 עונות); 12 פרקים |
| 2023 | מבוסס על ערימת שקרים (אנ') | The Following Events Are Based on a Pack of Lies | אליס ניומן | תפקיד ראשי; 5 פרקים |
| 2024 |  | The Cleaner | ויויאן מאמוט | פרק: "The Wedding" |
הערות שוליים

↑  Review 23 March 2015, Chris Bennion The Independent (retrieved 20 February 2016
QSI

| --- | --- |
 מטה הארגון:  מלטה מלטה
 מייסדים:  ג'ים גילסון, דואן רוט
 נשיא:  ג'ים גילסון, דואן רוט
 תקופת הפעילות:  1971 –  נוסד בית הספר שהיווה בסיס לארגון   1991 –  נוסד הארגון – הווה
 נוצר מתוך:  בית הספר הבינלאומי צנעא
 www.qsi.org
 
QSI (ראשי תיבות באנגלית: Quality Schools International) הוא ארגון של בתי ספר בינלאומיים ללא מטרות רווח המציעים חינוך בשפה האנגלית, במספר מדינות באירופה, אסיה, אפריקה, המזרח התיכון ואמריקה. בית הספר הראשון ששימש כבסיס לארגון נוסד בשנת 1971 והארגון נוסד בשנת 1991. המטה העולמי של הארגון ממוקם במלטה. מייסדי הארגון ונשיאיו השותפים הם ג'ים גילסון ודואן רוט.
בתי ספר של הארגון מוסמכים על ידי האגודה למכללות ובתי ספר של מדינות התיכון (MSA). הארגון חבר באיגוד בתי הספר במרכז ומזרח אירופה.
בתי הספר של הארגון משמשים כמרכזי בדיקות של מבחני הערכה לימודית.
הארגון מציע בגרות בינלאומית בחלק מבתי הספר שלו.
מחלקת המדינה של ארצות הברית מעניקה מימון וסיוע לארגון.
היסטוריה

QSI נוסד מתוך בית הספר הבינלאומי צנעא, שנוסד בתימן בשנת 1971 על ידי ג'ים גילסון. בשנת 1991, ייסד גילסון את הארגון יחד עם דואן רוט.
בשנת 1991, נוסד בית הספר השני של הארגון, בטירנה שבאלבניה. ב-1992, נוסד בית הספר השלישי של הארגון בקייב ובשנת 1993, נוסדו עוד שני בתי ספר בינלאומיים מטעם הארגון, באלמטי ובמינסק. בשנת 1994, נוסדו עוד ארבעה בתי ספר מטעם הארגון ובשנת 1995, נוסדו עוד שני בתי ספר, בטביליסי ובירוואן.
בשנת 1996, נוסדו בתי הספר בסקופיה ובקישינב, בשנת 1997, נוסד בית הספר בסרייבו וב-1999, נוסד בית הספר בג'והאי שברפובליקה העממית של סין. בשנת 2000, נוסד בית הספר בתאילנד, בעיר פוקט. בשנת 2001, נוסד בית הספר בשנג'ן, בשנת 2002, נוסד בית הספר השלישי ברפובליקה העממית של סין, בצ'נגדו ובשנת 2004 נוסדו עוד שלושה בתי ספר, בדונגגוואן, בדושנבה ובאל טיגרה שבוונצואלה. בשנת 2005, נוסדו עוד ארבעה בתי ספר בינלאומיים של הארגון ובשת 2006, נוסד בית הספר בפודגוריצה.
בתי הספר באטירו שבקזחסטן ובמוסטה שבמלטה נוסדו בשנת 2007. בשנת 2011, נוסד בית הספר בבלמופן ובשנת 2012, נוסדו שלושה בתי ספר, בקוטונו, בפאפה ובשן-יאנג. בשנת 2015, נוסדו בתי הספר במינסטר ובפרישטינה. בשנת 2016, נוסד בית הספר בג'יבוטי. בית הספר האחרון שנוסד מטעם הארגון נוסד בשנת 2018, בפרמריבו, בירת סורינאם.
פריסה

נכון לשנת 2021, הארגון מפעיל 35 בתי ספר ב-29 מדינות וכן בית ספר מקוון אחד, שנקרא Quality Virtual School . בבתי הספר של הארגון לומדים מעל 6,500 תלמידים המגיעים מלמעלה מ-125 לאומים שונים.
באירופה, הארגון מפעיל בתי ספר באלבניה, בבלארוס, בבוסניה והרצגובינה, בגרמניה, בהונגריה, באיטליה, בקוסובו, במקדוניה הצפונית, במלטה, במולדובה, במונטנגרו, בסלובקיה ובאוקראינה. באסיה, הארגון מפעיל בתי ספר ברפובליקה העממית של סין, במזרח טימור, בקזחסטן, בקירגיזסטן, בטג'יקיסטן, בתאילנד, בטורקמניסטן ובווייטנאם. במדינות הקווקז מפעיל הארגון בתי ספר בארמניה, באזרבייג'ן ובגאורגיה. באפריקה, הארגון מפעיל בתי ספר בבנין ובג'יבוטי. באמריקה, הארגון מפעיל בתי ספר בבליז, בסורינאם ובוונצואלה.
הערות שוליים

1 2 3 4 5 6  QSI History - Quality Schools International, www.qsi.org (באנגלית אמריקאית)
↑  MSA-CESS -> Member Resources -> Membership Directory, www.msa-cess.org
↑  International SAT Registration, SAT Suite of Assessments, ‏2015-05-15 (באנגלית)
↑  Find an IB World School, International Baccalaureate® (באנגלית)
↑  Office of Overseas Schools, 2009-2017.state.gov
1 2  Home - Quality Schools International, www.qsi.org (באנגלית אמריקאית)
אחמד מועין

אחמד מועין מוחמד דוזאנדה (בערבית: أحمد معين محمد دوزاندة; נולד ב-20 באוקטובר 1995) הוא כדורגלן קטרי המשחק בעמדת הקשר באל-ערבי.
קריירת מועדונים

מועין התחיל את הקריירה שלו באקדמיה לכדורגל של אספירה קלאב, בקיץ 2014 הצטרף לאל-ג'יש וזמן קצר לאחר מכן הושאל לאויפן מהליגה הבלגית השנייה. ב-22 בנובמבר 2014, ערך את הופעת הבכורה שלו בקבוצה בהפסד 0–2 לאקסלסיור וירטון. בינואר 2016 חזר לאל-ג'יש אחרי שמיעט לשחק באיופן. בנובמבר 2015 נבחר לכדורגלן הצעיר של השנה באסיה.
בקיץ 2017, מועין חתם לקורטורל לאונסה מהליגה הספרדית השלישית. בינואר 2018 חזר לקטר וחתם בא-דוחייל.
בקיץ 2018 הושאל לקטר. ב-2 בספטמבר 2019, הבקיע את שער הבכורה שלו בקריירה בהפסד 2–3 לא-דוחייל.
קריירה בינלאומית

בצעירותו, מועין שיחק בנבחרות הצעירות של קטר ואף זכה עם נבחרת הנוער באליפות אסיה בשנת 2014.
ב-14 בדצמבר 2017, ערך את הופעת הבכורה שלו בנבחרת קטר בהפסד 1–2 לליכטנשטיין. מועין נכלל בסגל הנבחרת לקראת קופה אמריקה 2019.
תארים

הגביע הקטרי: 2016
אליפות אסיה בכדורגל עד גיל 19: 2014
הכדורגלן הצעיר של השנה באסיה: 2015
המעורר (סרט)

| --- | --- |

 מבוסס על:  המעורר 
 מדינה:  ברזיל 
 חברת הפקה:  Paris Filmes  Space  Universo Guará
 הקרנת בכורה:  2018 
 שפת הסרט:  פורטוגזית 
 סוגה:  סרט הרפתקאות 
 דף הסרט ב־IMDb
 
המעורר (בפורטוגזית: O Doutrinador) הוא סרט מתח פשע ברזילאי משנת 2018, בבימויו של גוסטבו בונפה, המבוסס על סדרת הקומיקס באותו שם שיצר לוצ'יאנו קוניה. הסרט נכתב על ידי גבריאל וויינר, לוצ'יאנו קוניה, ל.ג. באיאאו, רודריגו לאגס וגילרמה סימאן ובו מככבים קיקו פיסולאטו בתפקיד הראשי, לצד סמואל דה אסיס, טיינה מדינה, ניקולה טרוויג'אנו, אדוארדו מוסקוביס, טוקה אנדרדה, נטליה לאג', הלנה רנאלדי, אוקיר דה סוזה ומריליה גבריאלה.
עלילה

מיגל (קיקו פיסולטו) הוא סוכן פדרלי של סוכנות ממשלתית בשם "DAE" ("המחלקה החמושה המיוחדת"), בעל הכשרה גבוהה ומומחה בכלי נשק. לאחר שחווה טראומה, הוא יוצא למסע נקמה אישי, ועוטה את זהותו של דמות עוטה מסכה הידועה בכינוי "המעורר", שמחליט לעשות צדק במו ידיו ולהשמיד פוליטיקאים ואנשי עסקים של חברות בנייה מושחתות.
כעת, מטרתו הגדולה ביותר היא להילחם בחבורת פוליטיקאים ושודדים שהובילה את הפוליטיקה בברזיל והחלה לשלוט במדינה תוך מחשבה רק על האינטרסים שלהם.
שחקנים ודמויות

קיקו פיסולאטו בתפקיד מיגל מונטסנט / המתעורר
טיינה מדינה בתפקיד נינה
סמואל דה אסיס בתפקיד אדו
ניקולה טרוויג'אנו בתפקיד דיוגו
אוקיר דה סוזה בתפקיד סגן דג'למה דיאס
מריליה גבריאלה בתפקיד השרה מרתה רג'ינה
אדוארדו מוסקוביס בתפקיד סנדרו קוראה
קרלוס בטאו בתפקיד אנטרו גומס
אדוארדו שאגאס בתפקיד אוליביירה
נטליה לאג' בתפקיד איזבלה מונטסנט
טוקה אנדרדה בתפקיד טנטנטה סיקירה
נטליה רודריגס בתפקיד פנלופה
הלנה רנאלדי בתפקיד ג'וליה מצ'אדו
לוסי ראמוס בתפקיד מכירות מרינה
הלנה לוז בתפקיד אליס מונטסנט
הפקה > התפתחות

באותה שנה עם פרסום הכרך הראשון של חוברת הקומיקס O Doutrinador, אושרה על שותפות עם Paris Filmes ו-Downtown Filmes כדי להפיק סרט לייב אקשן המבוסס על ספר הקומיקס. באוגוסט 2013 פורסם הטיזר הרשמי הראשון ביוטיוב כצעד שיווקי. מאוחר יותר קוניה וגבריאל וויינר החלו לעבוד על התסריט של הסרט.
פיתוח הסרט החל באמצע שנת 2017. ב-15 באפריל, Downtown Filmes הודיעה רשמית על שחרורו של הסרט במהלך CCXP Tour Nordeste אירוע שנערך באולינדה, פרנמבוקו.
הפצה

הסרט שוחרר בברזיל ב-1 בנובמבר 2018. הסרט נבחר להקרנה בשבוע סרטי הפעולה של ג'קי צ'אן 2019.
הערות שוליים

↑  Lopes, Larissa (1 בנובמבר 2018). "'O Doutrinador': anti-herói que luta contra a corrupção chega aos cinemas". Galileu (בפורטוגזית). נבדק ב-21 ביוני 2019. {{cite web}}:  (עזרה)
↑  Venâncio, Kelson (15 במאי 2019). "'O Doutrinador'". Diário de Uberlândia (בפורטוגזית). נבדק ב-21 ביוני 2019. {{cite web}}:  (עזרה)
↑  Vinha, Felipe (18 ביולי 2018). ""O Doutrinador é o personagem certo, que estava no momento certo"". Legião dos Heróis (בפורטוגזית). נבדק ב-21 ביוני 2019. {{cite web}}:  (עזרה)
↑  "Comic Con reúne quase 200 quadrinistas e atores de seriados e filmes em Olinda". G1 (בפורטוגזית). 13 באפריל 2017. נבדק ב-21 ביוני 2019. {{cite web}}:  (עזרה)
↑  "Brasil ganha sua liga de super-heróis com a expansão do Universo Guará". O Tempo (בפורטוגזית). 27 ביולי 2019. נבדק ב-1 באוגוסט 2019. {{cite web}}:  (עזרה)
דו-שיח בחדר המיטות

| --- | --- |

כרזת הסרט דו-שיח בחדר המיטות
 בימוי:  מייקל גורדון 
 הופק בידי:  רוס האנטר, מרטין מלצ'ר 
 תסריט:  ראסל רוס, מוריס ריצ'לין, סטנלי שפירו, קלרנס גרין
 עריכה:  מילטון קארות' 
 שחקנים ראשיים:  רוק הדסון דוריס דיי טוני רנדל תלמה ריטר
 מוזיקה:  פרנק דה וול 
 צילום:  ארתור ארלינג 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  6 באוקטובר 1959
 משך הקרנה:  102 דק' 
 שפת הסרט:  אנגלית 
 סוגה:  קומדיה רומנטית 
 הכנסות:  18,750,000‏$
 הכנסות באתר מוג'ו:   pillowtalk
 פרסים:  פרס אוסקר לתסריט המקורי הטוב ביותר (ראסל רוס, קלרנס גרין, סטנלי שפירו, מוריס ריצ'לין) 
 דף הסרט ב־IMDb
 
דו-שיח בחדר המיטות (באנגלית: Pillow Talk) הוא סרט קומדיה רומנטית משנת 1959 עם דוריס דיי ורוק הדסון בתפקידים הראשיים.
העלילה היא על יחסים בין גבר (רוק הדסון) ואישה (דוריס דיי) החולקים קו טלפון אחד (party line) בזמן שלחברות הטלפונים לא היו מספיק קווי טלפון לחלק ללקוחותיהם.
הסרט התקבל בהתלהבות והצליח כלכלית. הוא הזניק את הקריירה של רוק הדסון לאחר כישלון סרטו הקץ לנשק. בעקבות ההצלחה הופיעו הדסון ודיי בעוד שתי קומדיות: "אהובי חזור אלי" (1961) ו"אל תשלח לי פרחים" (1964).
הסרט זכה בפרס אוסקר לתסריט המקורי הטוב ביותר.
דוריס דיי הייתה מועמדת לפרס אוסקר לשחקנית הטובה ביותר.
תלמה ריטר הייתה מועמדת לפרס אוסקר לשחקנית המשנה הטובה ביותר.
כן היה הסרט מועמד לפרס אוסקר על העיצוב האמנותי ופסקול המוזיקה.
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. דוריס דיי הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי וטוני רנדל היה מועמד לפרס גלובוס הזהב לשחקן המשנה הטוב ביותר - סרט קולנוע.
ב-2009 בחר ארכיון הסרטים הלאומי של ארצות הברית בסרט לשימור בספריית הקונגרס בהיותו בעל משמעות היסטורית, תרבותית ואסתטית.
תקציר העלילה

ג'אן מורו (דוריס דיי) היא מעצבת פנים רווקה העובדת במשרדו של פיירו (מרסל דליו) ומרוצה מחייה. מטרידה אותה בעיית קו הטלפון שלה אותו היא חולקת עם בראד אלן (רוק הדסון), היות שלחברת הטלפון אין מספיק קווים ללקוחותיה.
אלן הוא מלחין להפקות בברודוויי, רווק ורודף נשים מושבע. הוא מבלה זמן רב בשיחות טלפון עם נשים להן הוא משמיע את שירו Inspiration בטלפון, לאיילין הוא שר באנגלית ולאיווט (ז'קלין ביר) בצרפתית. תלונותיה של ג'אן לחברת הטלפון על בראד אינן מועילות.
ג'ונתן פורבס (טוני רנדל) הוא מפיק הצגות עשיר. הוא לקוח של ג'אן ומחזר אחריה לאחר שהתגרש שלוש פעמים. הוא גם ידיד של בראד ומפיק את שיריו.
ג'אן מוזמנת לנשף בביתה של לקוחה עשירה שמכירה לה את בנה, טוני וולטרס (ניק אדמס), סטודנט בהארוורד. הם מגיעים לפאב ומתיישבים ליד בראד. טוני שיכור ומהשיחה שלו מבין בראד שזו שותפתו לקו הטלפון. לאחר שטוני מתעלף משיכרות מציע בראד את עזרתו וג'אן מיד "נדלקת" עליו. בראד מציג עצמו כרקס סטטסון מטקסס ומתחיל לדבר בניב טקסני.
האהבה ביניהם מתחזקת וג'ונתן מפעיל בלש פרטי ומגלה את הקשר הזה. הוא מתרגז ופוקד על בראד לעבור לחווילתו בקונטיקט ולעבוד שם על שירים נוספים. בראד מציע לג'אן לנסוע איתו והיא מסכימה.
ג'אן מגלה לתדהמתה את דף התווים של Inspiration של שותפה לקו הטלפון. היא מתרגזת, אורזת את חפציה ומתחילה לצאת. באותו רגע מגיע ג'ונתן ומטיח את האמת בפני בראד הנדהם. הוא לוקח את ג'אן המיבבת בחזרה לניו יורק. בדרך הם עוצרים במסעדה ואחד הסועדים לא יכול לסבול זאת ומטיח אגרוף בפניו של ג'ונתן.
בראד חוזר לניו יורק ונפגש עם ג'ונתן. ג'ונתן המוכה חש שבראד מאוהב בג'אן. הוא ממליץ שידבר עם אלמה, עוזרת הבית השיכורה של ג'אן (תלמה ריטר) שתשכנע את ג'אן לקבל את עבודת עיצוב דירתו של בראד. ג'אן מקבלת את ההצעה כדי לא לפגוע בהכנסה של פיירו.
ג'אן מעצבת את דירת בראד באופן צעקני ביותר. כשבראד מגיע לדירתו הוא נחרד וממהר לדירת ג'אן. הוא שולף אותה מהמיטה ונושא אותה לאורך הרחובות עד לדירתו כמו חתן הנושא את כלתו. ג'אן מקבלת את הצעת הנישואים ולאחר שלושה חודשים מגיע בראד לג'ונתן כדי לבשר לו שג'אן בהריון.
וולודימיר ילצ'נקו

וולודימיר ילצ'נקו (באוקראינית: Володимир Єльченко; נולד ב-27 ביוני 1959) הוא דיפלומט אוקראיני, אשר כיהן כשגריר ארצו בארצות הברית ובארגון האומות המאוחדות וכשגריר האוקראיני האחרון ברוסיה.
ביוגרפיה

ילצ'נקו נולד בעיר קייב, בירת אוקראינה. אביו יורי היה שר התרבות של אוקראינה. הוא למד יחסים בינלאומיים ומשפט בינלאומי באוניברסיטת המדינה של קייב. לאחר סיום לימודיו ב-1981 הצטרף לשירות החוץ של אוקראינה.
בשנים 1997–2000 כיהן כשגריר ארצו בארגון האו"ם. לאחר שמילא תפקידים בכירים במשרד החוץ של אוקראינה - לרבות תפקיד סגן שר החוץ - מונה ב-2005 כשגריר באוסטריה (עד 2007), ובשנים 2006–2010 שימש כשגריר אוקראינה במוסדות האו"ם בווינה.
בשנת 2010 מונה ילצ'נקו לשגריר אוקראינה ברוסיה. לאחר סיפוח חצי האי קרים לרוסיה ב-2014 נקרא לחזור לארצו להתייעצויות. מאז הונמך דרג הייצוג של אוקראינה ברוסיה לדרגת ממונה על היחסים.
בשנת 2015 מונה ילצ'נקו בפעם השנייה לשגריר אוקראינה באו"ם, ובמהלך כהונתו גם ייצג את ארצו במשך שנתיים במועצת הביטחון. בדצמבר 2019 מינה אותו נשיא אוקראינה וולודימיר זלנסקי לשגריר בארצות הברית, ג'מייקה ואנטיגואה וברבודה.
בפברואר 2021 העביר הנשיא זלנסקי את ילצ'נקו מתפקידו כשגריר בארצות הברית, ג'מייקה ואנטיגואה וברבודה ומינה במקומו את שרת האוצר של המדינה אוקסנה מרקרובה (אנ').
ילצ'נקו הוא חובב מוזיקת רוק פרוגרסיבי והבי מטאל.
השליח האנגלי

| --- | --- |

 בימוי:  דומיניק קוק 
 הופק בידי:  דומיניק קוק  טום או'קונר  בן פאף  רורי אייטקן  אדם אקלנד  ג'וש וארני  לאה קלארק
 תסריט:  טום או'קונר
 שחקנים ראשיים:  בנדיקט קמברבאץ'  רייצ'ל ברוסנהאן  ג'סי באקלי  מראב נינידזה  אנגוס רייט  קיריל פירוגוב
 מוזיקה:  אבל קוז'ניובסקי 
 צילום:  שון בוביט 
 מדינה:  הממלכה המאוחדת 
 חברת הפקה:  FilmNation Entertainment SunnyMarch
 חברה מפיצה:  ליונס גייט אנטרטיינמנט, רודסייד אטרקשנז 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 24 בינואר 2020 (סנדאנס) ארצות הברית 19 במרץ 2021 (הקרנה מסחרית)
 משך הקרנה:  111 דק' 
 שפת הסרט:  אנגלית 
 סוגה:  סרט דרמה, סרט המבוסס על אירועים אמיתיים 
 www.thecouriermovie.com
 דף הסרט ב־IMDb
 
השליח האנגלי (באנגלית: The Courier) הוא סרט קולנוע בריטי בבימויו של דומיניק קוק. 
הסרט הוקרן לראשונה בפסטיבל הסרטים סאנדנס ב-24 בינואר 2020, ויצא להפצה מסחרית בארצות הברית ובבריטניה ב-19 במרץ 2021.
תקציר העלילה

הסרט, בכיכובו של בנדיקט קמברבאץ', מבוסס על סיפורו האמיתי של איש העסקים הבריטי גרוויל וין, שגויס על ידי ה-MI6 והעביר למערב מידע רב ערך על תוכנית הגרעין הסובייטית בתקופת המלחמה הקרה. המידע, שהגיע מהסוכן הסובייטי אולג פנקובסקי, סייע לפתרון משבר הטילים בקובה.
שחקנים ודמויות

בנדיקט קמברבאץ' - גרוויל וויין
רייצ'ל ברוסנהאן - אמילי דונובן
ג'סי באקלי - שיילה וויין
מראב נינידזה -אולג פנקובסקי
ואלרי צ'ופריקוב - ניקיטה חרושצ'וב
קיריל פירוגוב - גריבאנוב, קצין ק.ג.ב.
אנגוס רייט
הפקה > פיתוח

ב-1 במאי 2018, חברת FilmNation Entertainment הודיעה על תחילת הפקת סרט על המרגל הבריטי גרוויל וויין מאת התסריטאי טום או'קונור. דומיניק קוק לוהק לביים את הסרט ולהפיק לצד או'קונור, בן פאף, רורי אייטקן, אדם אקלנד, ג'וש וארני ולאה קלארק.
הפקה > ליהוק

לצד ההכרזה על ההפקה הראשונית, אושר כי בנדיקט קאמברבאץ' יגלם את גרביל וויין. באוקטובר 2018, נודע כי רייצ 'ל ברוסנהאן, ג'סי באקלי, מראב נינידזה, אנגוס רייט וקיריל פירוגוב הצטרפו לצוות השחקנים של הסרט.
הפקה > צילומים

שלב הצילומים לסרט החל ב-15 באוקטובר 2018 והוא נמשך עד 7 בדצמבר 2018. קמברבאץ' גידל שפם עבור הצילומים.
מוזיקה

פסקול הסרט הולחן על ידי אבל קוז'ניובסקי.
מוזיקה > רצועות

"Spies and Typewriters"	2:23
"Iron Curtain"	2:22
"First Contact"	2:01
"Greville"	1:34
"Secret Meeting"	2:15
"Prelude"	1:30
"It Has to Be You"	3:06
"Eyes of the State"	2:07
"Cigarettes"	2:08
"Cuban Missiles"	1:05
"Our Last Trip to Moscow"	4:02
"I Have a Light Day"	1:18
"Trenchcoats vs. KGB"	3:04
"Arrested"	2:25
"Cold Soup"	2:11
"Breakdown"	1:32
"When You Come Home"	1:04
"Maybe We Are Only Two People" 4:40
הפצה

הסרט הוקרן ב-24 בינואר 2020 במהלך פסטיבל סנדאנס תחת השם "Ironbark". זמן קצר לאחר מכן רכשו החברות Roadside Attractions ו-Lionsgate את זכויות ההפצה בארצות הברית, והוא תוכנן לצאת לאקרנים ב-28 באוגוסט 2020 תחת השם "The Courier". הדבר נדחה תחילה ל-16 באוקטובר אותה שנה ואז ל-19 במרץ 2021, בעקבות מגפת הקורונה בארצות הברית, שלא אפשרה פתיחת בתי קולנוע. בישראל הופץ הסרט תחת השם העברי "השליח האנגלי".
הערות שוליים

↑  Wiseman, Andreas (3 במאי 2018). "Benedict Cumberbatch To Star As Cold War Spy Greville Wynne In FilmNation Thriller 'Ironbark' — Hot Cannes Pic". Deadline Hollywood. נבדק ב-3 במאי 2018. {{cite web}}:  (עזרה)
↑  בנדיקט קמברבאץ' מרגל עבור בריטניה בטריילר לסרט "The Courier"
↑  McNary, Dave (3 במאי 2018). "Benedict Cumberbatch to Play Cold War Spy in Thriller 'Ironbark'". Variety. נבדק ב-3 במאי 2018. {{cite web}}:  (עזרה)
↑  Ritman, Alex (3 במאי 2018). "Benedict Cumberbatch to Play Cold War Spy in FilmNation's 'Ironbark'". The Hollywood Reporter (באנגלית). נבדק ב-3 במאי 2018. {{cite web}}:  (עזרה)
↑  White, James (3 במאי 2018). "Benedict Cumberbatch Playing A Spy In Ironbark". Empire (באנגלית). נבדק ב-3 במאי 2018. {{cite web}}:  (עזרה)
↑  N'Duka, Amanda (8 באוקטובר 2018). "'Mrs. Maisel' Star Rachel Brosnahan Joins Benedict Cumberbatch In 'Ironbark'". Deadline Hollywood. נבדק ב-8 באוקטובר 2018. {{cite web}}:  (עזרה)
↑  Grater, Tom (11 באוקטובר 2018). "Jessie Buckley joins Benedict Cumberbatch, Rachel Brosnahan in 'Ironbark' (exclusive)". Screen Daily. נבדק ב-16 באוקטובר 2018. {{cite web}}:  (עזרה)
↑  "Film and Television Industry Alliance - Production List: Ironbark". Production List. אורכב מ-המקור ב-18 באוקטובר 2018. נבדק ב-18 באוקטובר 2018. {{cite web}}:  (עזרה)
↑  Cook, Laurence (16 באוקטובר 2018). "Week in Review: Sky Takes 'Bold Step' With Major U.K. Drama Investment + More Industry News". Backstage. נבדק ב-18 באוקטובר 2018. {{cite web}}:  (עזרה)
| --- | --- |
בקרת זהויות :  PLWABN: 9812426166005606  VIAF: 2374163513782711230009   WorldCat (עם VIAF): 2374163513782711230009
גינגה

| --- | --- |

 לידה:  10 ביוני 1950 (בן 74) ריו דה ז'ניירו, ברזיל 
 שם לידה:  Carlos Althier de Souza Lemos Escobar 
 שם במה:  Guinga 
 מוקד פעילות:  ברזיל 
 תקופת הפעילות:  מ-1966 
 סוגה:  בוסה נובה 
 שפה מועדפת:  פורטוגזית 
 כלי נגינה:  גיטרה 
 www.guinga.com
 פרופיל ב-IMDb
 
גִינְגָה (Guinga) הוא כינויו של קרלוש אלתיר דה סואזה למוש אסקובר (Carlos Althier de Souza Lemos Escobar‏; נולד ב-10 ביוני 1950) הוא מלחין, גיטריסט וזמר ברזילאי.
ביוגרפיה

גינגה נולד במדוריירה (Madureira), שכונה של מעמד הפועלים בריו דה ז'ניירו. כילד הוא כונה גרינגו בשל צבע עור הלבן, וכינויו "גינגה" נוצר בשל הדרך בה ביטא את המילה.
דודו של גינגה לימד אותו לנגן בגיטרה בגיל אחת עשרה. גינגה החל להלחין מוזיקה בגיל 14. ב-1967, בגיל 17, הגיע שירו "Sou Só Solidão" (אני רק בודד) לשלב הגמר בפסטיבל הבינלאומי לשירה (Festival Internacional da Canção) שארגנה רשת הטלוויזיה רדה גלובו. בגיל 26 הוא החל ללמוד גיטרה קלאסית אצל ז'ודסיל דמאסנו (Jodacil Damasceno).
במהלך שנות ה-70 ליווה גינגה זמרים ידועים דוגמת בת קארוואליו (Beth Carvalho) וז'ואאו נוגירה (João Nogueira) והקליט עם זמרי הסמבה ידועים כקרטולה (Cartola) וקלרה נונש (Clara Nunes). הוא אף החל בכתיבת שירים תוך שיתוף פעולה פורה עם המשורר והליריקן פאולו סזר פיניירו (Paulo Cesar Pinheiro). שיריהם הוקלטו על ידי אמנים חשובים דוגמת אליס רז'ינה, נלסון גונסלווש (Nelson Gonçalves), מיוושה (Miúcha), קלרה נונש ומישל לגראן.
בתקופה זו החל גינגה בקריירה מקבילה ברפואת שיניים שבה עסק במשך קרוב לשלושים שנים.
קריירת המוזיקה שלו המריאה בשנות ה-90, כאשר איבן לינש (Ivan Lins) וויטור מרטינש (Vitor Martins) הקימו את חברת התקליטים ולאש (Velas) במטרה להוציא לאור את האלבום הראשון של גינגה שבו שירים שהוא כתב יחד עם הפזמונאי אלדיר בלנק (Aldir Blanc).
גינגה ידוע בכך שהוא שואב את השראתו מסוגות מוזיקליות רבות כולל שורו, סמבה, באיאו (baião), פרבו (frevo), מודיניה (modinha), ואלס, פוקסטרוט, בלוז, מוזיקה קלאסית וג'אז. יצירותיו הן בדרך כלל מורכבות מבחינה הרמונית וקצבית, אבל הן מלודיות ומלאות רגש.
במאי 2012 הופיע גינגה בישראל בלוויית להקת שורולה.
דיסקוגרפיה

Simples e Absurdo (1991) Velas
Delírio Carioca (1993) Velas
Cheio de Dedos (1996) Velas
Suíte Leopoldina (1999) Velas
Cine Baronesa (2001) Velas
Noturno Copacabana (2003) Velas
Graffiando Vento - Guinga & Gabriele Mirabassi (2004) Egea
Casa de Villa (2007) Biscoito Fino
Rasgando Seda - Guinga + Quinteto Villa-Lobos (2012) Sesc
אליס קוצ'מן

אליס מארי קוצ'מן-דייוויס (באנגלית: Alice Marie Coachman-Davis; ‏9 בנובמבר 1923 – 14 ביולי 2014) הייתה אתלטית אמריקאית, אלופה אולימפית בקפיצה לגובה (לונדון 1948). הייתה לאישה השחורה הראשונה בהיסטוריה שזכתה במדליית זהב אולימפית.
ביוגרפיה

קוצ'מן נולדה באולבני שבג'ורג'יה, לפרד ואוולין (ג'קסון), ילדה חמישית במשפחה ענייה בת 10 ילדים. היא עבדה בקטיף כותנה על מנת לעזור בפרנסת המשפחה בהיותה תלמידת בית ספר. היא התאמנה בחשאי בניגוד לרצונו של אביה ובגלל חוקי ההפרדה הגזעיים וכן היא רצה יחפה בשל מצבה הכלכלי. היא החלה להתאמן במכון טוסקגי שבקליבלנד בשנות ה-30.
קוצ'מן זכתה באליפות ארצות הברית בקפיצה לגובה בין השנים 1939–1948, שיא זכיות, אך נבצר ממנה לזכות במדליות אולימפיות בשל ביטולן של אולימפיאדת 1940 ואולימפיאדת 1944 בשל מלחמת העולם השנייה.
ביוגרפיה > אלופה אולימפית

באולימפיאדת לונדון (1948) זכתה קוצ'מן במדליית זהב, בקפיצה לגובה בשיא אולימפי חדש של 1.68 מטר, לאחר שעברה גובה זה כבר בניסיון הראשון, לפני דורותי טיילר-אודם מבריטניה שקפצה לאותו גובה בניסיון השני (1.68 מטר) ומישלין אוסטרמייה מצרפת (1.61 מטר). היא העניקה לארצות הברית את מדליית הזהב היחידה לנשים באתלטיקה. נוסף לכך, הייתה לאישה האפרו-אמריקאית הראשונה בהיסטוריה שזכתה במדליית זהב אולימפית.
בשובה לארצות הברית לאחר המשחקים האולימפיים, זכתה קוצ'מן בכבוד של גיבורים. היא נפגשה עם נשיא ארצות הברית, הארי טרומן ונערך לכבודה מצעד בעיר הולדתה.
לאחר שפרשה מספורט תחרותי עבדה קוצ'מן כמורה באטלנטה.
שיאים אישיים

קפיצה לגובה: 1.68 מטר (1948)
כוח רעם (סרט)

| --- | --- |

 בימוי:  בן פאלקון 
 הופק בידי:  מליסה מקארתי 
 תסריט:  בן פאלקון 
 שחקנים ראשיים:  מליסה מקארתי Taylor Mosby מרסלה לאורי מליסה פונזיו בן פאלקון מליסה לאו בובי קנאבלי פום קלמנטיף אוקטביה ספנסר ג'ייסון בייטמן קווין דאן 
 צילום:  ברי פטרסון 
 מדינה:  ארצות הברית 
 חברת הפקה:  On the Day Productions Marc Platt Productions
 שיטת הפצה:  וידאו על פי דרישה, direct-to-video 
 הקרנת בכורה:  2021 
 משך הקרנה:  105 דק' 
 שפת הסרט:  אנגלית 
 סוגה:  סרט קומדיה, סרט גיבורי-על 
 דף הסרט ב־IMDb
 
כוח רעם (באנגלית: Thunder Force) הוא סרט קומדיה וגיבורי על אמריקאי, שכתב וביים בן פלקון, בכיכובם של מליסה מקארתי, אוקטביה ספנסר, ג'ייסון בייטמן, בובי קנאבלי, פום קלמנטיף, קווין דאן ומליסה לאו. הסרט עלה לשידור בכל הפלטפורמות של נטפליקס ב-9 באפריל 2021.